**Biedrības „Latvijas Modernās pieccīņas federācija”**

**Rīgā, Grostonas 6b, reģ. Nr. 40008023317**

**Valdes sēdes**

**PROTOKOLS**

**2018.gada 13.jūnijs, Rīgā Nr. 18/3-pro**

Valdes sēdes sākums: plkst. 18:00

Valdes sēdē piedalās: Jānis Liepiņš, Andris Kalniņš, Andris Feldmanis, Valērijs Cvetkovs, Deniss Čerkovskis, Mihails Jefremenko, A.G.Zeibots, Kaspars Garkanis, Pāvels Švecovs, Ruslans Nakonečnijs, Oleksandrs Pinčuks, Ņikita Bistrovs, Juris Zvirbulis.

Valdes sēdes vadītājs: J.Liepiņš

Valdes sēdes protokolists: I.Kaņepa

Valdes sēdes darba kārtība:

1. Treneru atskaite par 2018.gada plānu un rezultātiem. Sacensību

 plāns 2.pusgadam. (V.Cvetkovs, M.Jefremenko)

1. Atlētu ziņojums. (Ņ.Bistrovs, R.Nakonečnijs, P.Švecovs,

 O.Pinčuks)

1. LOK Atlētu komisijas kandidāta izvirzīšana.
2. Federācijas finanšu stāvoklis. (J.Liepiņš)
3. Jauniešu sports – jaunsardze un 16.jūnija sacensības Stopiņos.

 (D.Čerkovskis)

1. Ētikas komisija. (J.Liepiņš)
2. Dažādi.

**1. Treneru atskaite par 2018.gada plānu un rezultātiem. Sacensību plāns 2.pusgadam.**

J.Liepiņš atklāj sapulci un piedāvā apstiprināt iepriekšējās valdes sēdes protokolu. A.Kalniņš iebilst, ka protokolā nepieciešama detalizētāka informācija par valdes sēdi. Iebildums tiek ņemts vērā. Protokolu apstiprina vienbalsīgi.

M.Jefremenko informē par 2018.gada sacensību plānu, salīdzina, analizē rezultātus. Informē, ka sagatavošanās plāns, kas tika izstrādāts un iesniegts LOV, ir izpildīts par 90%. Paredzētas bija vairākas mācību-treniņu nometnes, vadoties pēc tām tika koriģēti treniņu plāni. Ir sagatavota katra sportista rezultātu dinamika diagrammā, kurā redzama attīstības tendence. Galvenais mērķis sezonā – labi nostartēt galvenokārt Eiropas čempionātā, arī PK Finālā un Pasaules čempionātā. Treneris uzskata, ka 1.cikla uzdevums izpildīts, saskaņā ar plānu. 2.ciklā ietilpst Eiropas čempionāts Džonkovā un nometne pirms tā. Treneru uzdevums bija saglabāt atlētiem labu veselību, funkcionalitāti. Treneris analizē detalizēti katra sportista plānu un rezultātus.

V.Cvetkovs papildina M.Jefremenko ziņojumu – atlētiem galvenais bija sagatavoties PK Fināla sacensībām un Eiropas čempionātam. Informē par Ņ.Znotēnu – viņam uzdevums labi nostartēt Pasaules Universiādē jūlijā, kur ir liela konkurence. Informē par Pāvelu Švecovu – pagaidām mērķis celt rezultātu skriešanā. Pateicoties sacensību pieredzei ir pārvarējis stresu, labi startē sacensību pusfinālā un jāstrādā pie fināla noturības.

J.Liepiņš ierosina uzdot jautājumus treneriem.

J.Liepiņš jautā V.Cvetkovam par P.Švecovu. V.Cvetkovs paskaidro, ka Pāvelam paukošanas disciplīnas treniņi norit pēc plāna, bet skriešanā jāiegulda liels darbs, kam vajadzīgs laiks. Treniņu process norit pēc plāna, kuram mērķis ir 2019.-2020.gads un Olimpiskās spēles.

A.Kalniņš jautā, vai atlētu funkcionālās spējas atbilst 9 mēnešu darbam?

M.Jefremenko pamato, to ir pierādījis iepriekšējais gads. Atlētiem tiek dotas arī atpūtas nedēļas. Ir nepietiekoši atjaunošanās līdzekļi. Tiek izvēlēta ilgtermiņa sagatavotība. Arvien grūtāk ir konkurēt, jo daudzām valstīm ir ievērojami labāki atjaunošanās līdzekļi.

J.Liepiņš ierosina pēc Eiropas čempionāta atgriezties pie tēmas, izskatīt un analizēt atlētu startus un rezultātus. Visi vienbalsīgi piekrīt.

**2.** **Atlētu ziņojums.**

Ņikita Bistrovs – informē, ka trenējas pēc individuāla grafika, plāno startēt Pasaules Universiādē Budapeštā 4-cīņā. A.Dorošenko uzņēmies trenēt Ņ.Bistrovu pēc individuāla plāna. J.Liepiņš novēl ieguldīt lielāku darbu un atdevi.

 Pāvels Švecovs – informē par treniņu procesu, daudz trenējas, ir motivēts. Informē, ka neturpina LOVā fiziskās sagatavotības treniņus.

 Oleksandrs Pinčuks – pateicas par uzaicinājumu un informē, ka pilda visas vienošanās, trenējas par 200%.

A.Feldmanis – informē par savu iespēju redzēt sacensības klātienē, viss globāli ir ļoti mainījies un ir jūtama Olimpisko spēļu tuvošanās. Valstīm tiek piešķirti ievērojami līdzekļi, fizioterapeiti. Novēl, lai sportistiem būtu lielāka ticība saviem treneriem, novēl iegūt mijiedarbību un sapratni. Svarīgākais – sportiskā veiksme, veselība un mērķi, kurus vēlas sasniegt.

 J.Liepiņš komenē O.Pinčuka darbu – ir simpātiska attieksme pret treniņu darbu, jābūt pārliecinātākam par savām spējām, jāuzmanās no traumām.

A.Kalniņš informē par starptautiskiem pētījumiem skriešanā, informē par anairobā darba nozīmi treniņu procesā. Retoriski jautā, vai spēsim uzlabot anairobo darbu un pacelt rezultātu, un atjaunoties. Novēl atlētiem veiksmi Eiropas čempionātā.

M.Jefremenko pamato, kādēļ atlēti nespēj atjaunoties pēc startiem pusfinālos. Svarīgi iemesli – nav fizioterapeitu un masieru līdzi uz sacensībām. Citām valstīm strādā laborotorijas, lai atlēti atjaunotos uz startiem finālā.

**3. LOK Atlētu komisijas kandidāta izvirzīšana.**

J.Liepiņš ierosina izvirzīt kandidātu LOK Atlētu komisijai – Denisu Čerkovski.

Balsojums: PAR – 5

 PRET – 0

 ATTURAS – 0

Lēmums: Izvirzīt kandidātu LOK Atlētu komisijai Denisu Čerkovski.

**4. Federācijas finanšu stāvoklis.**

1. J.Liepiņš informē par federācijas finansēm. Stāvoklis ir nestabils, bet nav parādu. Finanšu plūsma notiek saskaņā ar plānu un budžetu. Federācijai ir atvērts jauns konts AS Swedbanka.

**5. Jauniešu sports – jaunsardze un 16.jūnija sacensības Stopiņos.**

1. D.Čerkovskis informē par jaunsardzes sacensībām. 2018.gadā ir veiksmīgi novadītas jau trīs sacensības no plānotajām astoņām. Atbalstītāji ir gatavi turpināt sadarbību.

**6. Ētikas komisija.**

1. J.Liepiņš informē, ka federācija atbalsta un pievienojas LOK izstrādātajam Ētikas kodeksam.

**7. Dažādi.**

Tiek apspriesti un risināti dažādi saimnieciska rakstura jautājumi.

Valdes sēdes beigas: plkst. 19:30

Valdes sēdes vadītājs J.Liepiņš

Valdes sēdes protokolists I.Kaņepa